  Майя Бывальцева 17-тӥ гудырикошконэ 10 часын Москваысь Красная Пресня» паркын удмурт лулчеберетъя «Гербер» фестиваль улсын «Удмурт миля» бызьылон ортчоз. Со Михаил Калашников вордскем дырысен 100 ар тырмонлы сӥземын луоз, ивортэ Удмуртиысь Физкультурая, спортъя но егитъёсын ужан политикая министерстволэн пресс-службаез. «Удмурт миля» бызьылонлэн нимысьтыз куноез луоз Россиысь куасэн бызьылӥсь, 2014-тӥ арын Олимпи шудонъёсын эстафеталэн, командаен спринтлэн но марафонлэн вице-чемпионэз, спортъя дано мастер Максим Вылегжанин Удмуртиысь Физкультурая, спортъя но егитъёсын ужан политикая министерстволэн пресс-службаез14 арессэс ортчем муртъёслы 1 но 3 иськемез бызьыны ӵектозы, нош 4-13 аресъем нылпиослы – 150 метр. Котькуд пыриськисьлы финишын синпель медаль сётозы, нош воргоронъёс но нылкышноос пӧлын вормисьёсты но призёръёсты нимысьтыз кузьымъёсын пусъёзы. Бызьылонэ пыриськыны мылкыд карисьёслы 15-тӥ гудырикошконозь ужрадлэн сайтаз . Сьӧре эм справка но паспорт кутоно. Пиналъёслы анай-атайёслэн лэземзы гинэ кулэ. Ужрадлэн валтӥсь ужпумъёсыз: тазалыко улонэз вӧлмытон, калыкез физкультурае но спортэ кыскон, Удмуртиез спорт улосвылэз сямен азинтон Тодэ вайытом, озьы ик «Гербер» фестивальын шахматъя ӵошатсконъёс ортчозы.  Тегъёс: Спорт Москва Удмуртия фестиваль Гербер капчиатлетика  